gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl pt gl gl gl gl gl de en sv fr de de it gl gl gl gl gl gl es gl pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Tres casos de dopaxe na Volta a Portugal
Luns, segunda feira, 26 de setembro de 2022
O galego David Blanco, novo gañador
O Xacobeo Galicia despide o seu médico, vinculado ao Liberty Seguros, equipo dos corredores descalificados.
Redacción - 18:00 18/09/2009
Tags: ciclismo David Blanco Volta a Portugal Xacobeo Galicia
Nuno Ribeiro será desposuído do título de gañador da Volta a Portugal
A dopaxe volve sacudir o ciclismo. Nesta ocasión é na Volta a Portugal, onde se rexistraron tres positivos polo coñecido como EPO de terceira xeración. O madrileño Héctor Guerra, o vasco Isidro Nozal e o portugués Nuno Ribeiro, os tres do equipo Liberty Seguros, deron positivo nas análises realizadas antes do inicio da competición. A compañía aseguradora xa anunciou que deixa de patrocinar o equipo e abandona o ciclismo.
Nuno Ribeiro rematou primeiro na clasificación da Volta a Portugal, que rematou o pasado 16 de agosto. Era a primeira vez que un corredor portugués conseguía a vitoria desde que o mesmo Ribeiro o fixera no 2003. Ao ser desposuído do título, o gañador pasará a ser David Blanco, que rematou segundo. O corredor galego suma así a súa terceira vitoria na clasificación xeral desta carreira, logo das de 2006 e 2008.
O Xacobeo prescinde do seu médico
Logo de coñecerse estes casos de positivo, o Xacobeo Galicia rescindiu o contrato a Alberto Beltrán, médico do equipo, pola súa implicación profesional co Liberty Seguros. Beltrán substituíra neste posto a José Manuel Rodríguez Bastida o 2 de setembro, na primeira xornada de descanso da Vuelta a España. A partir dese momento, a organización da Vuelta aplicou controis máis intensos ao equipo galego, a instancias da Unión Ciclista Internacional (UCI).
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
David Blanco será o novo gañador da Volta a Portugal
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto